# name
Projecte d’aprenentatge i servei (Aps): intervencions d’educació en sexualitat en joves amb discapacitat intel·lectual

# metadata.dc.description[].value
Treballs Finals de Grau d'Infermeria, Facultat de Medicina i Ciències de la Salut, Universitat de Barcelona, Curs: 2022-2023, Tutor: Honrubia Pérez, María

# metadata.dc.description.abstract[].value
Marc teòric: L'Aprenentatge i Servei (ApS) combina l’aprenentatge de continguts 
acadèmics amb l’objectiu de satisfer necessitats reals de l’entorn comunitari. En el 
present projecte, l’estratègia d’ApS està enfocada a la promoció de la salut i la 
prevenció de la malaltia en l’àmbit de la salut sexual i reproductiva en persones 
amb discapacitat intel·lectual (DI).
Necessitats de la comunitat participant i justificació del projecte:
Intervencions en el Curs d’Atenció a Usuaris, Ciutadans i Clients, format per 15 
alumnes entre dinou i vint-i-cinc anys amb una DI igual o superior al 33 %.
Objectius: Contribuir en la formació en salut sexual i afectiva dels joves amb DI.
Acompanyar a l’alumnat del curs durant el desenvolupament d’aquest mitjançant 
el programa de mentoria.
Planificació i realització del servei: S’han realitzat dues intervencions 
educatives i el programa de mentoria. La primera ha consistit en elaborar i impartir
una classe sobre anatomia genital femenina i cicle menstrual. En la segona s’ha 
fet de personal de suport en els tallers de la Jornada Unidiversitat, sobre prevenció 
d’abusos sexuals i alimentació saludable. Pel que fa a la mentoria, s’ha fet un 
acompanyament de tres alumnes del curs al llarg del seu any acadèmic.
Avaluació: En la primera intervenció s’ha pogut observar una consolidació dels 
continguts apresos. La segona intervenció ha possibilitat entrenar les habilitats 
comunicatives i socials de l’alumnat. El programa de mentoria ha estat satisfactori.
Reflexió: Les persones amb DI tenen les mateixes necessitats que la resta de 
població però la societat les converteix en vulnerables ja que van a un ritme 
diferent. A causa d’això, se les ha sobreprotegit i infantilitzat, envoltant la vivència 
de la seva sexualitat amb tabús i allunyant-les de l’educació sexual. Aquest 
projecte ha permès que 15 persones amb DI tinguin més coneixements i així 
puguin gaudir de la seva sexualitat amb més consciència i plenitud. 
Paraules clau: Aprenentatge i servei, Discapacitat intel·lectual, Salut sexual i 
reproductiva, Educació per la salut, Mentoria.

# metadata.dc.rights[].value
cc-by-nc-nd (c) Carreras Barnés, Sònia, et al., 2023

# metadata.dc.source[].value
Treballs Finals de Grau (TFG) - Infermeria

# metadata.dc.title[].value
Projecte d’aprenentatge i servei (Aps): intervencions d’educació en sexualitat en joves amb discapacitat intel·lectual